Fyrsta mannaða geimferð SpaceX á þessu ári NASA og SpaceX ætla að senda geimfara til Alþjóðlegu geimstöðvarinnar á þessu ári . Um er að ræða fyrstu mönnuðu geimferð SpaceX og fyrsta mannaða geimskotið í Bandaríkjunum frá árinu 2011 . Þann 18. janúar næstkomandi ætla NASA og SpaceX að sprengja eldflaug í loft upp til að prófa öryggiskerfið í Crew dragon geimfarinu . Jim Bridenstine forstjóri NASA og Elon Musk stofnandi og forstjóri SpaceX . Geimvísindastofnunin NASA og geimferðafyrirtækið SpaceX ætla að sprengja eldflaug á loft upp í miðju flugi þann 18. janúar næstkomandi . Þetta er gert í öryggisskyni til að undirbúa fyrsta mannaða geimskotið í Bandaríkjunum frá árinu 2011 . Tilraunin mun fara fram í Flórída og gangi allt samkvæmt áætlun mun Falcon 9 eldflaugin springa í loft upp og Crew dragon geimfarið , þar sem geimfarar sitja við flugskot , mun losa sig frá eldflauginni þegar það skynjar hættuna . Að sjálfsögðu verður enginn geimfari um borð en Bandaríkjamenn vilja ekki taka neinar áhættu þegar það kemur að geimskotum . Frá árinu 2011 hafa Rússar staðið fyrir flestum mönnuðum geimskotum en nú ætla Bandaríkjamenn að koma sterkir inn í seinni geimöldina . NASA og SpaceX vinna saman á þessu ári við Crew Dragon Demo - 2 áætlunina , sem er fyrsta mannaða geimferð SpaceX . Nýjasti árgangur geimfara mun leggja af stað frá Flórída til Alþjóðlegu geimstöðvarinnar snemma á þessu ári . NASA hyggst senda fyrstu konuna á tunglið árið 2024 og þaðan verður stefnan síðan tekin til Mars . Þó nýlenda á annari plánetu virðist vera fjarrænn draumur þá eru Geimvísindastofnanir ESA og Kína þegar að huga að því að senda annað far til Mars til að rannsaka jarðveginn . Kína og Bandaríkin áætla að senda mannað geimfar til Mars á innan við áratug .